Albert Ograka

Albert Ograka, (dem bon am for June 17, 1970), wey dem also sabi as Albert Eruorhe Ograka, na di Naija raita, jonalis an pesin wey dey rait puwem.
"Dance of di Locusts" na one of di ogbonge puwem-buks wey e don poblish.

E bi di poblisha an di editor-in-shif of Blank Nius Online an Blank Puwetri. Isaiah Ogedegbe don kol am "di ogbonge jonalis".
Dem don yuz im atikul as a rifrens for one 2004 buk titled: "Shalenj of Demokratik Sostenabiliti an Developmet for Naija".
How e tek stat laif
Dem bon Albert Eruorhe Ograka for June 17, 1970 for Siluko wey dey for Edo Stet, but e kom from Oyaro-Emevor for di Isoko North Lokal Govamet Aria of Delta Stet, Naija.

Edukeshon an kariha
E bi Graduate of Mass Komunikeshon for Auchi Politeknik (1991 - 1993). E don also kolet Post Graduate Diploma for Jonalisim from di Intanashonal Institute of Jonalisim, Abuja (2006 - 2007).

E don wok as a ripota wit di Obsava Niuspepa wey dey for Bini (1993 - 1994), as a sinior ripota wit di Pointa Niuspepa wey dey for Asaba (1994 - 2000), an as a korespondet wit di Tide Niuspepa wey dey for Port Harkot (2005 - date).

Buks
 The Poet, Lamentation and Echoes of Laughter (2010)
 Daybreak: A Poet's Revolt (2012)
 Dance of the Locusts: A Collection of Poems (2021)

Kontrovasi
Albert Ograka don bikom a viktim of polis harasmet for June 2009.

For July 2018, som Delta Stet Govamet ofishals bin threaten im laif ova a ripot wey e du.

Di DOPF bin soport Ograka an also kondem dia akshon.
Di poblisha of di Blank Nius Online, wey dem sabi as Comrade Albert Ograka, na also di seketri of di DOPF Board of Trustees.

As "a man wey dey always rait di truth", e don kritisize pipul an e don also prez pipul.

E bi one of di jonalis wey don sofa bikos of di wok wey e dey du.
Pasonal laif
E bi Kristen, e mari a skul tisha, an e get five pikins-dem.

For Januari 30, 2016, im mama Madam Elizabeth Izuma Ograka kpai wen shi bi 85 years old. Di bifor exekutive Gofnor of Delta Stet, Ifeanyi Okowa bin show konsan wen e hie abaut ha dai, an tok sori to Albert Ograka an im famili for insaid a leta wey kari di date of March 9, 2016.

Wie dem gada di tori

Extanal links
 Official Website
 Official YouTube Channel

Katigori:Pipul wey dem bon for 1970
Katigori:Tori About Pipu Life
Katigori:Tori abaut pipul life
Katigori:Naija pipul
Katigori:Urhobo-Isoko pipul
Katigori:Jonalis for Naija